Žavusis skliaustelis (Suomija)
Užduotis
LISP programavimo kalboje viskas yra rašoma subalansuotuose skliaustuose (štai taip). Todėl LISP programų išeities tekstuose dažnai pasitaiko ilgų uždarančių skliaustų sekų – „)))...)“. LISP programuotoją labai vargina visų uždarančių skliaustų „)“ skaičiaus suderinimas su atsidarančių skliaustų „(“ skaičiumi.
Norėdami apsaugoti nuo tokių sintaksės klaidų, kai kurie LISP kalbos dialektai įvedė žavųjį uždarantį skliaustelį „]“, kuris atitinka vieną arba daugiau uždarančių skliaustų „)“ ir taisyklingai subalansuoja atidarančius skliaustus „(“. Tokiu atveju LISP kompiliatorius turi suskaičiuoti, kiek uždarančių skliaustų „)“ atitinka kiekvienas žavusis skliaustelis „]“. Kaip?
Parašykite programą, kuri iš pateiktos atidarančių, uždarančių ir žaviųjų uždarančių skliaustų sekos nustatytų, kiek uždarančių skliaustų atitinka kiekvienas žavusis uždarantis skliaustelis. Jeigu yra daugiau negu vienas būdas subalansuoti pateiktą skliaustų seką, programa turėtų surasti bet kurį iš jų.
Pradiniai duomenys
Pirmoje pradinių duomenų bylos LISP.IN eilutėje įrašyti du sveikieji skaičiai N (0  N  10 000 000) ir M (0  M  5 000 000) – atitinkamai skliaustų sekos ilgis ir žaviųjų skliaustelių sekoje skaičius. Likusioje bylos dalyje (nuo antros eilutės) įrašyta simbolių „(“, „)“ ir „]“ seka, kuri yra išskaidyta į ne ilgesnes kaip 72 simbolių eilutes, kad būtų lengviau skaitoma. Simbolis „]“ sekoje sutinkamas lygiai M  N kartų.
Rezultatai
Pirmoje rezultatų bylos LISP.OUT eilutėje turi būti įrašytas vienas skaičius – „0“ arba „1“.
„0“ reiškia, kad pateiktos skliaustų sekos neįmanoma subalansuoti. (Pavyzdžiui, iš vieno žaviojo skliaustelio sudarytos sekos „]“ subalansuoti neįmanoma).
„1“ žymi, kad pateiktą skliaustų seką subalansuoti galima. Tokiu atveju, rezultatų byloje turi būti įrašyta dar M eilučių.
Pirmoje papildomoje eilutėje turi būti įrašytas vienas sveikasis skaičius C1  1 – pirmą žavųjį skliaustelį atitinkančių uždarančių skliaustų skaičius. Antroje papildomoje eilutėje turi būti įrašytas vienas sveikasis skaičius C2  1 – antrąjį žavųjį skliaustelį atitinkančių uždarančių skliaustų skaičius, ir t.t.
Jeigu yra daugiau negu vienas būdas subalansuoti pateiktą skliaustų seką, pateikite bet kurį iš jų.

pavyzdžiai
Pavyzdyje pateikta 8 simbolių seka, kurioje yra 2 žavieji skliausteliai. Rezultatų skiltyje pateiktas vienas iš sekos subalansavimo būdų: pirmasis žavusis skliaustelis atitinka 3 uždarančiuosius skliaustus, o antrasis – 1 uždarantį skliaustą. Ir iš tiesų, skliaustų seka ((((())))) yra subalansuota (žaviuosius skliaustelius atitinkantys uždarantys skliaustai yra pabraukti).
Pradiniai duomenys	Rezultatai	
8 2
(((((])]
	1
3
1